Συγγνώμη από τους κατοίκους της Θεσσαλονίκης που έμειναν χωρίς ύδρευση για έξι ημέρες ζήτησε επίσημα η ΕΥΑΘ, υποστηρίζοντας όμως ότι δεν φέρει ευθύνη για το πρόβλημα.Σε συνέντευξη Τύπου που παραχώρησε, ο πρόεδρος της ΕΥΑΘ Γιάννης Κρεστενίτης είπε ότι η επιχείρηση σχεδιάζει να συστήσει επιτροπή πραγματογνωμόνων, η οποία θα μελετήσει τα αίτια της βλάβης στον αγωγό της Αραβησσού και του όλου προβλήματος. Η επιτροπή κατά πάσα πιθανότητα θα στελεχωθεί από μέλη του Τεχνικού Επιμελητηρίου.Παράλληλα, η επιχείρηση θα ζητήσει Ένορκη Διοικητική Εξέταση για το θέμα, όπως είπε ο αντιπρόεδρος Γιάννης Παπαϊωάννου.ωστόσο πως, παρά την κατακραυγή, δεν προτίθεται να παραιτηθεί.Ο κ. Κρεστενίτης σημείωσε ότι εάν πίστευε ότι η παραίτησή του θα συνέβαλε σε οτιδήποτε θα την είχε ήδη υποβάλει, προσθέτοντας ότι καθ όλη τη διάρκεια του προβλήματος βρισκόταν σε επαφή με την πολιτική ηγεσία και προσπαθούσε να ενημερώσει τους Δήμους.Απέφυγε πάντως, εκ νέου, να αποκλείσει το ενδεχόμενο νέας μεγάλης βλάβης στο δίκτυο υδροδότησης της πόλης, επισημαίνοντας πως ο αγωγός που μεταφέρει νερό από τις πηγές της Αρραβησού είναι πλέον 42 ετών.Η ύδρευση έχει πλέον αποκατασταθεί στο 99% των νοικοκυριών που επλήγησαν, σύμφωνα με την ΕΥΑΘ.Εν τω μεταξύ, στον εισαγγελέα μετέβησαν το μεσημέρι δήμαρχοι του πολεοδομικού συγκροτήματος και ο περιφερειάρχης, ζητώντας την απόδοση ποινικών ευθυνών για την κρίση.Χίλιοι κάτοικοι της πόλης έχουν ήδη εκφράσει την πρόθεση να λάβουν μέρος στην ομαδική αγωγή για αποζημίωση κατά της ΕΥΑΘ, την οποία προτίθεται να καταθέσει δωρεάν δικηγορικό γραφείο της Θεσσαλονίκης.

Πηγή: skai.gr